b'\n_START_ARTICLE_\nDainuojanti revoliucija\n_START_PARAGRAPH_\nDainuojanti revoliucija\xc2\xa0\xe2\x80\x93 periodas 1988\xe2\x80\x931991\xc2\xa0m., kai buvo siekiama Nepriklausomyb\xc4\x97s nuo SSRS Baltijos valstyb\xc4\x97se._NEWLINE_Pavadinimas kilo nuo tuo metu vykusi\xc5\xb3 gausi\xc5\xb3 demonstracij\xc5\xb3, miting\xc5\xb3, kuri\xc5\xb3 metu buvo dainuojamos \xc4\xafvairios (daugiausia patriotin\xc4\x97s) dainos. Lietuvoje buvo renkamasi masini\xc5\xb3 susib\xc5\xabrim\xc5\xb3 vietose (Vingio parke, Kaln\xc5\xb3 parke ir kt.). Budint ir saugant valstybin\xc4\x97s reik\xc5\xa1m\xc4\x97s objektus, taip pat buvo neapsieinama be liaudies dain\xc5\xb3._NEWLINE_Suomijos radijas kasdien transliuodavo Estijos himn\xc4\x85, kuris giliai \xc4\xafstrigo est\xc5\xb3 s\xc4\x85mon\xc4\x97je ir savoti\xc5\xa1kai budino tautin\xc4\x99 savimon\xc4\x99 (radijo transliacijos buvo pasiekiamos visoje Estijoje).'